राजे दा पुत्तरै लेइ देस नकाले दा हुकम बजीरा गी कौड़ा घुट्ट करिऐ मन्नना पेआ, ते उसनै अपने पुत्रै गी रिआस्तीचा बार भेजने दा ऐसा प्रबंध कीता जे पुत्रा गी बी एदा पता बारां-पत्थर बार होने शा पैलें नेईं लग्गा। बजीरा नैं गल्लें गल्लें च पुत्राइ ए जरूर दस्सी ओड़ेआ हा, जे बार जाइऐ कदें बी अपना अता-पता कुसैगी नेईं देना। ए राजे लोकें दा कोइ पता नेइं हुंदा, के खेआल आइ जा, ते कदूं ओ मरोआइ गै ओड़न।